ছবির গল্প গড়ে উঠেছে রাহুল শাহরুখ খান কে কেন্দ্র করে, একজন মধ্যবিত্ত আয়ের মানুষ, যে তার চাকরিতে বাড়তি আয়ের জন্য অফিস প্রধানের বিভিন্ন মেয়েদের সাথে পরকীয়া সম্পর্ক চালাতে সাহায্য করে। তার বস সিদ্ধার্থ আদিত্য পাঞ্চলি, একজন লোভী ব্যক্তি যে এক ধনী মেয়েকে কাশ্মিরা শাহ ফাঁদে ফেলে বিয়ে করেছে কেবলমাত্র মেয়েটির বিশাল সম্পত্তির জন্য।

সীমা জুহি চাওলা, এক উচ্চাকাঙ্ক্ষী তরুণী ও উঠতি মডেল। রাহুল আর সীমার পরিচয় হয় কিন্তু সিদ্ধার্থ সীমাকে পছন্দ করে তার লালসা মেটানোর জন্য এবং রাহুলকে বলে সীমাকে ফাঁদে ফেলতে, যাতে সে তাকে ভোগ করতে পারে। অন্য উপায় না পেয়ে রাহুল তাই করে । কিন্তু রাহুলের মনের মধ্যে সীমার জন্য ভালোবাসা জন্ম নেয়। সীমা যদিও সিদ্ধার্থের প্রেমে পড়ে, কিন্তু তার স্ত্রীকে বোকা বানাতে সীমা ও রাহুল ছদ্ম স্বামী স্ত্রীর অভিনয় করতে বাধ্য হয় । কিন্তু বিদেশে শুটিং করতে যেয়ে সীমা ধীরে ধীরে রাহুলের সরলতায় মুগ্ধ হয়।

রাহুলের মায়ের হৃৎপিণ্ডের সমস্যার কারণে তিনি কোন মানসিক আঘাত সহ্য করতে পারেন না। ভূষণ গুলশান গ্রোভার রাহুলকে চাপে রাখতে রাহুলের মাকে জানায় রাহুল বিবাহিত। মাকে ভালো রাখতে রাহুল ও সীমা তাদের ছদ্ম স্বামী স্ত্রীর অভিনয় চালিয়ে যেতে বাধ্য হয় এবং এক পর্যায়ে একে অন্যের প্রেমে পড়ে।

যখন সিদ্ধার্থ এ কথা জানতে পারে সে রাহুলকে চাকরি থেকে বরখাস্ত করে । কিন্তু ভালবাসার জয় হয় যখন সীমা বিত্ত বৈভব ছেড়ে রাহুলের কাছে ফিরে যায়।


কাহিনী সংক্ষেপ
সঙ্গীত
ফিল্মফেয়ার পুরস্কার
বহিঃসংযোগ